ড্যানিয়েল বেইলি
ড্যানিয়েল এভার্টন বেইলি (জন্ম ৯ই সেপ্টেম্বর ১৯৮৬) অ্যান্টিগুয়া ও বার্বুডার একজন পুরুষ স্প্রিন্টার। তার পছন্দের বিভাগ হল ১০০মিটার। তিনি ২০০৪ গ্রীষ্মকালীন অলিম্পিকে তার দেশের পতাকা বাহক ছিলেন এবং ২০০৮ গ্রীষ্মকালীন অলিম্পিকে ১০০মিটারে সেমিফাইনালিস্ট ছিলেন। ২০০৯ সালে তিনি পাদপ্রদীপের আলোয় আসেন IAAF গোল্ডেন লীগ প্রতিযোগিতায় ১০০মিটার জিতে ও ২০০৯ সালের বিশ্ব চ্যাম্পিয়নশিপে চতুর্থ স্থান পেয়ে। ২০১০ IAAF বিশ্ব ইন্ডোর চ্যাম্পিয়নশিপে ৬০মিটারে তিনি ব্রোঞ্জ পদকলাভ করেন। এছাড়া ক্যারিবীয় আঞ্চলিক পর্যায়েও পদক লাভ করেন। ১০০মিটারে তার ব্যক্তিগত সেরা ৯.৯১সেকেন্ড হল অ্যান্টিগুয়ার জাতীয় রেকর্ড।